[{"text_idx": "#000000", "text": "Eguneroko beharrizanetarako laguntza behar baduzu\nApur bat hitz egin beharra baduzu\nLaguntza beharrean egon daitekeen inor ezagutzen al duzu?\nBakarrik dauden pertsonentzako babes telefonikoa"}, {"text_idx": "#000001", "text": "Eguneroko beharrizanetarako laguntza behar baduzu\nApur bat hitz egin beharra baduzu\nLaguntza beharrean egon daitekeen inor ezagutzen al duzu?"}, {"text_idx": "#000005", "text": "Osasun krisi honen ondorioz, pertsonei laguntza emateko moduak berrantolatu behar izan ditugu. Alarma egoeraren baitan hartutako neurri berriek gure bide-laguntza emateko moduari eragin diote, ezin izan baitugu betiko moduan aurrez aurreko arreta eman."}, {"text_idx": "#000010", "text": "Caritas Bizkaian modu antolatuan lan egiten saiatzen gara, komunikazio korporatiboa bideratzen laguntzen duten tresna eraginkor eta sendoak erabiliz. Horrela, dokumentazioa edozein lekutatik kontsultatu ahal izan dugu, erakundearen azken berri eta jakinarazpenak eskura izan ditugu, eztabaida-foroetan parte hartu dugu, iradokizunak bidali ditugu."}, {"text_idx": "#000011", "text": "Etapa honetan bideo-deien erabilera izugarri handitu da, ezin baitugu jendearekin aurrez aurre egon."}, {"text_idx": "#000012", "text": "Telefono mugikorraren erabilerak, batez ere WhatsApp-arenak, komunikazio bide berri bat ireki du; horri esker, gure artean lotura mantendu dugu, eta gure bide-laguntza lana egin ahal izan dugu. Bide-laguntza hori ez da lehenengo deiarekin bukatzen, egoeraren jarraipena egiten da, gertutasun eta babes lotura hori sortuz."}, {"text_idx": "#000013", "text": "Eman dezake telefonoz hitz egitea hotzagoa dela, eta gu hoztasun hori nolabait gainditzen saiatu gara; adeitsu izaten saiatu gara, eta telefonoaren beste aldean egon den pertsonari argi utzi nahi izan diogu arretaz entzuten ari garela, eta gure esku dagoen guztia egingo dugula bere egoera arintzeko. Bide-laguntza hori ez da lehenengo deiarekin bukatzen, egoeraren jarraipena egiten da, gertutasun eta babes lotura hori sortuz."}, {"text_idx": "#000014", "text": "Aurrez aurreko kontaktua eduki ezin izan badugu ere, elikadura eta bestelako oinarrizko beharrizanak izan dituzten pertsonei erantzuna ematen saiatu gara. Laguntza ekonomikoak kudeatzeko sistema berri baten bidez, dirua mugikorrera bidali ahal izan dugu, eta hartzaileak berehala eta modu seguruan jaso du. Onuradunak mezu bat jasotzen du mugikorrean, esanez laguntza prest daukala eta kutxazainean atera dezakeela."}, {"text_idx": "#000015", "text": "Proiektu hau garapen-fasean dago, laster ezarriko da. Azken urteotan telekomunikazioen mundua irauli duen teknologia berritzailea da. Horrela, Internet bidez telefono-deiak egin daitezke. Sistema hori erabiltzeko arrazoi nagusietako batzuk: kostu baxua, eta deiak edonondik egin eta jaso ditzakegula, aplikazio erraz baten bidez. Aplikazio hori edozein PC, Mac edo gailu mugikorretan instalatu liteke."}, {"text_idx": "#000016", "text": "Amaitzeko, esan dezakegu aurre egiten ari garen egoera honek aldarazi egin dituela pertsonen arteko harremanetarako tresnak eta baliabideak, baina gure azken xedea berdina da: gure lanaren zentroa pertsona da, eta gure bide-laguntza gertutasunean eta emozioan oinarritzen da."}]